Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: Az igazgatóság elnökének és tagjainak összeférhetetlenségére, illetve felelősségére a Gt. rendelkezésein túlmenően az 1995. évi XXXIX. törvény 13. §-a, illetve 16. §-a
Paragraph Index: 468

Az igazgatóság elnökének és tagjainak összeférhetetlenségére, illetve felelősségére a Gt. rendelkezésein túlmenően az 1995. évi XXXIX. törvény 13. §-a, illetve 16. §-a az irányadók. Az igazgatóság elnöke helyettesítésének rendjét a Társaság szervezeti és működési szabályzata állapítja meg. C) A Társaságnál az igazgatóság elnöki, illetve vezérigazgatói tisztségét ugyanazon személy is betöltheti. A vezérigazgató a Társasággal munkaviszonyban áll, akit az Alapító nevez ki, és ment fel. 3.4. Felügyelő bizottság A) A Társaság ügyvezetését a Gt. 31. §-a szerint felügyelő bizottság ellenőrzi. A felügyelő bizottság részletes hatáskörét és eljárási rendjét a Társaság Alapító által jóváhagyott szervezeti és működési szabályzata tartalmazza. A Társaság belső ellenőrzési szervezete a felügyelő bizottság irányítása alatt működik. B) A felügyelő bizottság tizenegy tagból áll: elnökből és tíz tagból. A felügyelő bizottság elnökét és tagjait három évre az Alapító nevezi ki, illetve hívja vissza az 1995. évi XXXIX. törvény 14. §-ában foglalt szabályok szerint. A felügyelő bizottság elnökének és tagjainak összeférhetetlenségére a Gt. rendelkezésein túlmenően az 1995. évi XXXIX. törvény 13—14. és 16. §-ai az irányadók. 3.5. A Társaság könyvvizsgálója A Társaságnál a törvényes működés biztosítékaként könyvvizsgáló jár el. A Társaság könyvvizsgálóját az 1995. évi XXXIX. törvény 15. §-a szerint a részvényesi jogok gyakorlója bízza meg a megbízástól számított harmadik üzleti évet lezáró mérlegbeszámoló elfogadásának napjáig terjedő határozott időre. A könyvvizsgáló összeférhetetlenségére és felelősségére

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes